Ligallo (ganadería) - Biquipedia, a enziclopedia libre

# Ligallo (ganadería)

### De Biquipedia

Un Ligallo ye una agrupazión local de pastors. En Aragón no i eba una organizazión cheneral controlata por la Corona como la Mesta en Castiella. Lo termin Ligallo s'emplegaba en Calatayú, Tergüel, Gúdar, Ixar e muitos atros lugars, y en parte encara s'emplega; en Zaragoza, Taust u Exeya d'os Caballers se deziba Casa de Ganaderos de Zaragoza; en Letux, Cofradía de Pastores; en Albarrazín, Mesta porque pertenexeban á la Mesta castellana.

A reunión añal tanto de ganaders como de lurs pastors pa tratar afers ganaders se clamaba día de ligallo. Las Ordinazions de la Confrairía de Ganaders de la ziudat de Zaragoza establiban que lo día d'esta reunión estase terzer dimpués de la Pascua de Resurrezión. Un consello permanent presidiba estas reunions e cada año se leyeban las ordinazions, sorteyaban ofizios, pagaban á los pastors, que yeran obligatos á ir-ie y eban de dar cuenta de las reses que cusiraban, baxo multa en caso de no fer-lo asinas.

La palabra ha dixato siñal toponimia, por exemplo los puestos por on pasaba lo bestiar se clamaban pasos de ligallo.

En Camarles (Baxo Ebro) bi ha dos bicos con nome de Lligallo, Lligallo del Gànguil e Lligallo del Roig. En lo sozdialeuto tortosín de los Puertos de Bezeit, Puertos de Moriella e redolada de lo Matarraña s'emplega la palabra lligallo por tener contautos istoricos con pastors tergüelanos e baxoaragoneses, que en o sieglo XX encara emplegaban ligallo (en Ixar ligallo coesisiba con ligajo). Tamién podeba enfluyir que i ese rotas trasumans dende o Sistema Iberico ta lo Delta de l'Ebro e costas de Castellón. En Bezeit i eba un lligallo de pastors e atro de colmeners.

Categoría: Ganadería

##### Views

- Articlo
- Descusión
- Bersión autual

##### Mirar